ประกาศสำนักงานมาตรฐานสินค้า เรื่อง กำหนดท้องที่หรือเขตตรวจสอบมาตรฐานสินค้าข้าวโพด สำหรับส่งไปต่างประเทศ 

ประกาศสำนักงานมาตรฐานสินค้า
ประกาศสำนักงานมาตรฐานสินค้า
เรื่อง
กำหนดท้องที่หรือเขตตรวจสอบมาตรฐานสินค้าข้าวโพด
สำหรับส่งไปต่างประเทศ[๑]
 

ตามที่ได้ออกประกาศสำนักงานมาตรฐานสินค้า
เรื่อง กำหนดท้องที่หรือเขตตรวจสอบมาตรฐานสินค้าข้าวโพด สำหรับส่งไปต่างประเทศ
ลงวันที่ ๒๓ มีนาคม พ.ศ. ๒๕๔๔ และประกาศสำนักงานมาตรฐานสินค้า เรื่อง
กำหนดท้องที่หรือเขตตรวจสอบมาตรฐานสินค้าข้าวโพด สำหรับส่งไปต่างประเทศเพิ่มเติม
ลงวันที่ ๑๓ กันยายน พ.ศ. ๒๕๔๔ ไปแล้ว นั้น

โดยที่เห็นสมควรกำหนดท้องที่หรือเขตตรวจสอบมาตรฐานสินค้าข้าวโพดสำหรับส่งไปต่างประเทศเพิ่มเติมจากประกาศสำนักงานมาตรฐานสินค้าดังกล่าว
และเพื่อความเป็นระเบียบเรียบร้อยโดยรวมประกาศไว้ในฉบับเดียว

อาศัยอำนาจตามความใน ๒.๒ ข้อ ๒
แห่งประกาศกระทรวงพาณิชย์ เรื่อง
หลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าข้าวโพด
(ฉบับที่ ๒) พ.ศ. ๒๕๓๕ ลงวันที่ ๑๓ มีนาคม พ.ศ. ๒๕๓๕ สำนักงานมาตรฐานสินค้า
โดยความเห็นชอบของกรมการค้าต่างประเทศจึงออกประกาศไว้ ดังนี้

ข้อ ๑
ให้ยกเลิกประกาศสำนักงานมาตรฐานสินค้า เรื่อง
กำหนดท้องที่หรือเขตตรวจสอบมาตรฐานสินค้าข้าวโพด สำหรับส่งไปต่างประเทศ ลงวันที่
๒๓ มีนาคม พ.ศ. ๒๕๔๔ และประกาศสำนักงานมาตรฐานสินค้า เรื่อง
กำหนดท้องที่หรือเขตตรวจสอบมาตรฐานสินค้าข้าวโพดสำหรับส่งไปต่างประเทศเพิ่มเติม
ลงวันที่ ๑๓ กันยายน พ.ศ. ๒๕๔๔

ข้อ ๒
ให้กำหนดท้องที่หรือเขตตรวจสอบมาตรฐานสินค้าข้าวโพด
สำหรับส่งไปต่างประเทศไว้ ดังนี้
๑. กรุงเทพมหานคร
๒. จังหวัดสมุทรปราการ
๓. จังหวัดนนทบุรี
๔. จังหวัดปทุมธานี
๕. อำเภอเมืองนครปฐม อำเภอสามพราน
จังหวัดนครปฐม
๖. อำเภอท่าเรือ อำเภอบางไทร อำเภอนครหลวง
อำเภอบางปะอิน จังหวัดพระนครศรีอยุธยา
๗. อำเภอเมืองสระบุรี อำเภอพระพุทธบาท
อำเภอบ้านหมอ อำเภอหนองแซง จังหวัดสระบุรี
๘. อำเภอเมืองลพบุรี อำเภอชัยบาดาล
อำเภอพัฒนานิคม อำเภอหนองม่วง อำเภอโคกสำโรง จังหวัดลพบุรี
๙. อำเภอวังน้ำเย็น จังหวัดสระแก้ว
๑๐. อำเภอเมืองนครราชสีมา อำเภอปากช่อง
อำเภอบัวใหญ่ จังหวัดนครราชสีมา
๑๑. อำเภอบางปะกง อำเภอบ้านโพธิ์
จังหวัดฉะเชิงเทรา
๑๒. อำเภอเมืองชลบุรี อำเภอศรีราชา
อำเภอสัตหีบ จังหวัดชลบุรี
๑๓. อำเภอตาคลี อำเภอตากฟ้า จังหวัดนครสวรรค์
๑๔. อำเภอหนองไผ่ จังหวัดเพชรบูรณ์

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๘ กรกฎาคม พ.ศ. ๒๕๔๕
อนุกูล กรดิลก
หัวหน้าสำนักงานมาตรฐานสินค้า


































อุษมล/ผู้จัดทำ
๒๖
กันยายน ๒๕๕๔

















































[๑] ราชกิจจานุเบกษา
เล่ม ๑๑๙/ตอนพิเศษ ๖๖ ง/หน้า ๓/๑๗ กรกฎาคม ๒๕๔๕